www.titlovi.com
Za vladavine Stepana,
kneza semigradskog, živela su dva kozaka, Ivan i Petro.
Kralj Stepan se borio sa Turcima i objavio da ako postoji delija
koji bi mu priveo pašu, živoga ili mrtvoga,
on će ga lično isplatiti koliko celoj vojsci daje.
Ivan je priveo pašu, dobio nagradu od kralja,
i istog dana je na ravne časti podelio sa Petrom.
Ali Petro nije mogao da podnese to što je kralj ukazao počast Ivanu
i duboko u duši krio je želju za osvetom.
Oba viteza su krenula u zakarpatsku zemlju koju je kralj dodelio Ivanu.
Tu postoji provalija među visovima, a put vodi tačno iznad nje.
Ivanov konj pažljivo je zakoračio,
Petro je jahao pored njega, drhteći i jedva skrivajući radost.
Petro se osvrnuo oko sebe i svog rođenog brata gurnuo u ponor.
Petro je sebi uzeo čitavo imanje i počeo da živi kao paša.
I umre Petro.
Bog je pozvao duše oba brata, Petra i Ivana, da dođu na sud.
"Ovaj čovek je veliki grešnik", reče Bog,
"Ivane, izaberi kaznu za njega."
po delu Nikolaja Gogolja
Strašna osveta
Dugo je Ivan smišljao kaznu i na kraju je rekao:
"Učini, Bože, da niko od njegovih potomaka ne bude imao sreće na zemlji;
da poslednji iz njegove loze bude najgori zlotvor,
kakvog nikad na svetu nije bilo.
I učini, Bože, da zbog njegovih zlodela njegovi dedovi i pradedovi
nemaju mira u grobovima i da trpe muke
za kakve svet ne zna i zbog kojih bi ustali iz grobova.
A kad zlodela tog čoveka dostignu vrhunac,
podigni me, Bože, iz one provalije na konju do najvišeg vrha planine
i pusti da on dođe kod mene."
"Pusti da on dođe kod mene
i baciću ga sa planine u najdublji ponor
da ga svi njegovi mrtvi preci, dedovi i pradedovi što leže u zemlji
grizu zbog muka koje trpe zbog njega
i neka ga grizu doveka.
A Juda Petro da ne može da se podigne sa zemlje.
Neka čezne od želje da grize i on, ali da mora samoga sebe da grize.
Ta muka će njemu biti najgora
jer za čoveka nema goreg mučenja
nego da želi osvetu, a ne može da se osveti."
"Strašna je kazna koju si smislio, čoveče", reče Bog,
"neka sve bude kako si rekao,
ali i ti ćeš večno tamo sedeti na tvom konju
i neće biti Carstva Nebeskog za tebe
dokle god budeš sedeo na tvom konju!"
Strašna osveta
Kraj
Preuzeto sa www.titlovi.com